ΠΟΛΙΤΙΚΗ ΠΕΡΙΒΑΛΛΟΝΤΟΣ ΤΟΥ ΟΡΓΑΝΙΣΜΟΥ

**ΠΡΑΣΙΝΟ ΤΑΜΕΙΟ**

Ο οργανισμός «ΠΡΑΣΙΝΟ ΤΑΜΕΙΟ» αναγνωρίζει ότι η οικονομική ανάπτυξη μπορεί και πρέπει να συμβαδίζει με ένα υγιές περιβάλλον και συνδυάζει τη δυναμική του πορεία με τον απαραίτητο σεβασμό προς το περιβάλλον, τη διατήρηση, προστασία και βελτίωση του.

Έτσι η Διοίκηση του Πράσινου Ταμείου δεσμεύεται στα κάτωθι:

* Την ενσωμάτωση του περιβαλλοντικού τρόπου σκέψης στις καθημερινές του αποφάσεις με γνώμονα την προστασία του περιβάλλοντος από την δραστηριότητα του.
* Την παρακολούθηση της εξέλιξης νέων καθαρότερων τεχνολογιών με σκοπό την υιοθέτηση τους.
* Στην συμμόρφωση και, όπου είναι δυνατό, στην υπέρβαση των απαιτήσεων της περιβαλλοντικής νομοθεσίας.
* Στην παροχή όλων των απαραίτητων πόρων για την εφαρμογή και διαρκή βελτίωση του Συστήματος Περιβάλλοντος.
* Στην νομότυπη και άρτια λειτουργία του οργανισμού ακολουθώντας πιστά και χωρίς απόκλιση οτιδήποτε αναφέρεται στην κείμενη νομοθεσία και έχει σχέση με την δραστηριότητα του.
* Στην εξασφάλιση ότι οι στόχοι και η πολιτική Περιβάλλοντος καθορίζονται και είναι πλήρως συμβατοί με το πλαίσιο και τη στρατηγική διεύθυνση του οργανισμού.
* Στην διαρκή βελτίωση του Συστήματος Διαχείρισης Περιβάλλοντος.

Στα παραπάνω πλαίσια, ο οργανισμός στοχεύει:

* Στην ανάπτυξη και θεσμοθέτηση απλών και ευέλικτων διαδικασιών λειτουργίας
* Στην διαρκή βελτίωση της περιβαλλοντικής του επίδοσης.
* Στην περιβαλλοντική ευαισθητοποίηση του προσωπικού του.
* Στην ορθολογικότερη χρήση φυσικών πόρων και ενέργειας.
* Στην ελαχιστοποίηση των αρνητικών επιπτώσεων στο περιβάλλον.
* Στην πρόληψη και αντιμετώπιση έκτακτων περιστατικών που θα μπορούσαν να προκαλέσουν επιπτώσεις στο περιβάλλον.

Είναι πεποίθηση του οργανισμού «ΠΡΑΣΙΝΟ ΤΑΜΕΙΟ» ότι η εφαρμογή του Συστήματος Περιβάλλοντος κατά το διεθνές πρότυπο ISO 14001:2015 θα συμβάλλει τα μέγιστα στην υλοποίηση των στόχων του οργανισμού. Δηλώνουμε ότι στον οργανισμό:

Η προστασία του Περιβάλλοντος αποτελεί γνώμονα όλων των δραστηριοτήτων του.